«Halve Norge» vil ikke lenger ha bompenger. Vet de hva det betyr?

NYHETSANALYSE: De neste ti årene skal 131 milliarder bomkroner hentes inn. Uteblir de, trues kollektiv- og veiprosjekter også bommotstandere har tryglet om i mange år.

24. mai 2019 12:23 Sist oppdatert 29. mai 2019

Bymiljøene som skulle bli så bra. Støyen som skulle forsvinne. Bussene og T-banene som skulle overta for tusenvis av biler. Hovedveiene som skulle hindre de lange køene, redde visjonen om null drepte og sørge for mange færre vogntog på glatte og smale vinterveier.

Det er slike prosjekter som nå trues av bompengeopprøret. Hele 131 milliarder bomkroner skal de neste ti årene bidra til finansiering av riks- og europaveier, mange andre bomprosjekter kommer i tillegg.